Joseph Grinnell

**Joseph P. GRINNELL** (27a de Februaro, 1877 – 29a de Majo, 1939) estis usona biologo kaj zoologo. Li faris etendajn studojn pri la faŭno de Kalifornio, kaj estas konsiderita enkondukinto de la metodo registri precizajn kampobservojn konata kiel Grinnell Sistemo. Li servis kiel unua direktoro de la Muzeo de Vertebrula Zoologio en la Universitato de Kalifornio en Berkelio ekde la kreo de la muzeo en 1908 ĝis sia morto.

Li redaktis *The Condor*, publikaĵo de la *Cooper Ornithological Club*, el 1906 ĝis 1939, kaj estis aŭtoro de multaj artikoloj por sciencaj gazetoj kaj ornitologiaj revuoj. Li verkis kelkajn librojn, inter kiuj *The Distribution of the Birds of California* kaj  *Animal Life in the Yosemite*. Li ankaŭ disvolvis okaj popularigis la koncepton de niĉo.

## Ekspedicioj al Alasko
Grinnell sekvis sian familion tra indiaj rezervejoj kie lia patro estis instruisto. Lia estro Kapitano Pratt vizitis la familion Grinnell en Pasadena en 1896 dum nova tasko inspekti indiajn lernejojn ĉe la pacifika marbordo ĝis Alasko. La kapitano akiris permeson de la familio kunpreni la junan Grinnell. Grinnell sendis hejmen birdajn specimenojn de la Golfo de San-Francisko, survoje al Alasko. Kapitano Pratt kompletigis sian taskon kaj revenis hejmen. Grinnell restis en Alasko kaj daŭre kolektis kun la helpo de la Muzeo Sheldon Jackson en Haines, Alasko. La kreskanta kolekto de Grinnell allogis vizitantojn, kiuj estis turistoj, somerloĝantoj kaj vizitantaj natursciencistoj, kiel John Muir, Henry Fairfield Osborn, kaj ornitologo Joseph Mailliard. Grinnell revenis al Pasadena aŭtune 1897, kie li daŭrigis kampan laboron en la proksimaj montoj kaj kanjonoj.

La dua vizito de Grinnell al la fora nordo komenciĝis en 1898 per la skuno Penelope. Li pasigis 18 monatojn en Alasko dum la Alaska orimpetego. Grinnell regule korespondis kun sia familio, la leteroj poste estis kompilitaj kaj redaktitaj en la libron *Gold Hunting in Alaska* (Orĉasado en Alasko), publikigita de David C. Cook Publishing Company en 1901. Grinnell laboris tiam apartigante oron per hidrargo.

## Akademie
En 1901 Grinnell magistriĝis el Stanford Universitato. En tiu epoko en Stanford Grinnell formis la planon por listo de birdoj de Kalifornio. Li laboris por tiu projekto dum la sekvaj 38 jaroj. Li estis finigante la trian eron de *Bibliography of California Ornithology* kiam li mortis en 1939.

Grinnell vivtenis sin en Stanford instruante ĉe Palo Alto High School kaj laborante en la Marlaboratorio Hopkins de Stanford. Ĉe Hopkins, Grinnell instruis embriologion somere 1900 kaj en la someroj de 1901 kaj 1902, ornitologion.

## Kelkaj verkoj
### Libroj
* *Birds of the Kotzebue sound region, Alaska*
* *The game birds of California*
* *Animal Life in the Yosemite* 1924
* *Vertebrate Animals of Point Lobos Reserve*  1936
* *Fur-bearing Mammals of California* 1937

### Gazetartikoloj
* "The Catalina Island Quail", The *Auk*, 23a de Julio, 1906
* "Wild Animal Life as a Product and as a Necessity of National Forests", The *Journal of Forestry*, XXII, Decembro 1924
* "Why We Need Wild Birds and Mammals"  *Scientific Monthly*, 16a de Decembro 1935

### Aliaj
* *History of Pasadena* by Hiram A. Reid 1895.  Chapter titled "Our Native Birds".
* ''Travelers' Handbook to Southern California* de George Wharton James, 1904. Ĉapitro 20: "The Ornithologist in Southern California".

## Literaturo
* Grinnell, Joseph *Gold Hunting in Alaska* 1901
* Grinnell, Joseph kaj Tracy Storer *Animal Life in the Yosemite*  1924
* Grinnell, Joseph, Jean M. Linsdale kaj Joseph S. Dixon  *Fur-bearing Mammals of California* 1937
* 
* Stein, Barbara *On Her Own Terms'', University of California Press, 2001, 

## Referencoj
Kategorio:Usonaj biologoj
Kategorio:Usonaj esploristoj